**NÁRODNÁ RADA SLOVENSKEJ REPUBLIKY**

**VIII. volebné obdobie**

**Návrh**

**Zákon**

**z.........2023,**

**ktorým sa mení a dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 350/1996 Z. z. o rokovacom poriadku Národnej rady Slovenskej republiky v znení zákona č. 77/1998 Z. z., zákona č. 86/2000 Z. z., zákona č. 138/2002 Z. z., zákona č. 100/2003 Z. z., zákona č. 551/2003 Z. z., zákona č. 215/2004 Z. z., zákona č. 360/2004 Z. z., zákona č. 253/2005 Z. z., zákona č. 320/2005 Z. z., zákona č. 261/2006 Z. z., zákona č. 199/2007 Z. z., zákona č. 400/2009 Z. z., zákona č. 38/2010 Z. z., zákona č. 153/2011 Z. z., zákona č. 187/2011 Z. z., zákona č. 191/2011 Z. z., zákona č. 237/2011 Z. z., zákona č. 69/2012 Z. z., zákona č. 79/2012 Z. z., zákona č. 236/2012 Z. z., zákona č. 296/2012 Z. z., zákona č. 330/2012 Z. z., zákona č. 309/2013 Z. z., zákona č. 402/2013 Z. z., zákona č. 375/2015 Z. z., zákona č. 399/2015 Z. z., zákona č. 1/2017 Z. z., zákona č. 55/2017 Z. z., zákona č. 217/2018 Z. z., zákona č. 314/2018 Z. z., zákona č. 318/2018 Z. z., zákona č. 6/2019 Z. z., zákona č. 241/2020 Z. z., zákona č. 423/2020 Z. z., zákona č. 288/2021 Z. z., zákona č. 252/2022 Z. z. a zákona č. 264/2022 Z. z. sa mení a dopĺňa takto:

1. V § 68 sa dopĺňa nový odsek 6, ktoré znie:

„(6) Ak návrh podáva poslanec, môže požiadať kanceláriu o vypracovanie posúdenia vybraných vplyvov návrhu zákona, vrátane vplyvov na rozpočet verejnej správy. Kancelária vypracuje do 30 dní stanovisko k posúdeniu podľa prvej vety, ktoré poslanec priloží k návrhu zákona. Pri vypracovaní stanoviska môže kancelária požiadať o spoluprácu Radu pre rozpočtovú zodpovednosť.”

1. V § 74 sa na konci odseku 1 dopĺňajú nasledovné vety:

„Ak k návrhu zákona poslanca nie je priložené stanovisko podľa § 68 ods. 6, návrh zákona je doručený kancelárii na vypracovanie posúdenia vybraných vplyvov zákona, vrátane vplyvov na rozpočet verejnej správy. Kancelária vypracuje do 30 dní stanovisko k posúdeniu podľa predchádzajúcej vety, ktoré sa priloží k návrhu zákona v druhom čítaní. Pri vypracovaní stanoviska môže kancelária požiadať o spoluprácu Radu pre rozpočtovú zodpovednosť.”

**Čl. II**

Tento zákon nadobúda účinnosť 1. januára 2024.